કોઇની કૃપા નહીં, કોઇ કર્મકાંડ નહીં, યજ્ઞહિંસાથી નહીં, પણ કઠોર આત્મપૃથક્કરણ અને વિવેક દ્વારા ચિત્તને નિર્મળ બનાવીને આત્મદીપ બનવાનું છે. એટલે બૌદ્ધધર્મ જ્ઞાતિ-વર્ણ- સંપતિના ભેદોથી મુક્ત, દૈવવાદથી મુક્ત એવો સર્વજન સુલભ ધર્મ છે. આખા જગતને મૈત્રી અને કરુણાથી એક કરી શકે તેવો આંતરરાષ્ટ્રીય ધર્મ બૌદ્ધધર્મ છે. એટલે ત્યારના પશુહિંસાવાળા યજ્ઞો અને દેવોની કૃપાનો તેમણે ઇન્કાર કર્યો તેમાં કોઇ વચેટિયાની જરૂર ન હતી.